শেষ যখন আন্তর্জাতিক ক্রিকেট খেলেছিলেন, তখন তাঁর বয়স ২৬। কাল বিকেলে মিরপুর শেরেবাংলা স্টেডিয়ামে ব্যাট হাতে যখন মাঠে নামলেন, তখন তিনি বাংলাদেশের হয়ে সবচেয়ে বেশি সময় বিরতি দিয়ে আন্তর্জাতিক ক্রিকেট খেলার রেকর্ডের অধিকারী। পেছনে ফেলেছেন ফারুক আহমেদকে। সদ্যই সাবেক হয়ে যাওয়া জাতীয় দলের প্রধান নির্বাচক ও জাতীয় দলের সাবেক অধিনায়ক ফারুক আহমেদ ১৯৯০ সালের ডিসেম্বরে কলকাতায় শ্রীলঙ্কার হয়ে ওয়ানডে খেলার পর পরের ওয়ানডেটা খেলেছিলেন ১৯৯৯ সালের মে মাসে, বিশ্বকাপের আসরে স্কটল্যান্ডের বিপক্ষে। ফারুক খেলেছিলেন ৮ বছর ১৪৪ দিন পর। ৮ বছর ২০০ দিন পর খেললেন মোশাররফ।